สโมสรฟุตบอลวาร์ดาร์

สโมสรฟุตบอลวาร์ดาร์สกอเปีย () หรือ วาร์ดาร์ เป็นสโมสรฟุตบอลที่ตั้งอยู่ที่กรุงสกอเปีย ซึ่งเป็นเมืองหลวงของประเทศมาซิโดเนียเหนือ ก่อตั้งขึ้นใน ค.ศ. 1947 และเป็นสมาชิกของมาซิโดเนียนเฟิสต์ลีกนับตั้งแต่ที่เข้าร่วมลีกครั้งแรกใน ค.ศ. 1992

ตอเช ปรอเอสกี อารีนา เป็นสนามเหย้าของสโมสรมาตั้งแต่ ค.ศ. 1947 วาร์ดาร์เป็นสโมสรฟุตบอลที่เป็นที่รู้จักและประสบความสำเร็จมากที่สุดในมาซิโดเนียเหนือ โดยชนะเลิศลีกแห่งชาติ 11 สมัย และฟุตบอลคัพแห่งชาติ 5 นัด

 สนามเหย้า 
 ตอเช ปรอเอสกี อารีนา 

ฟิลิปทูอารีนาซึ่งมีความจุ 33,460 ที่นั่ง เป็นหนึ่งในสิบสนามกีฬาที่ใหญ่ที่สุดในคาบสมุทรบอลข่าน โดยมีพื้นที่ 105 x 68 ตารางเมตร และมีจอแสดงผลขนาด 18 x 6 ตารางเมตรเหนืออัฒจันทร์ฝั่งตะวันออกและตะวันตก สนามมีที่นั่งสำหรับบุคคลสำคัญ 494 ที่นั่ง และที่นั่งสำหรับสื่อมวลชน 386 ที่นั่งบนอัฒจันทร์ฝั่งเหนือ ชื่อเดิมของสนามตั้งชื่อตามกษัตริย์พีลิปโปสที่ 2 แห่งมาเกโดนีอา 

ในวันที่ 25 กรกฎาคม ค.ศ. 2012 การแข่งขันยูฟ่าแชมเปียนส์ลีก ฤดูกาล 2012–13 รอบคัดเลือกรอบสอง ซึ่งวาร์ดาร์พบกับบาเตบอรีซอฟจากเบลารุส เป็นหนึ่งในนัดที่มีผู้เข้าชมมากที่สุด โดยมีกลุ่มแฟนผู้คลั่งไคล้ที่เรียกว่า กอมิตี อยู่บนอัฒจันทร์ฝั่งตะวันตก สนามแห่งนี้ยังเคยใช้จัดการแข่งขันยูฟ่าซูเปอร์คัพ 2017 นับเป็นการแข่งขันนัดชิงชนะเลิศของยูฟ่านัดแรกที่จัดขึ้นในประเทศมาซิโดเนียเหนือ

 เกียรติประวัติ 

 ลีก 
มาซิโดเนียนเฟิสต์ลีก
ชนะเลิศ (11): 1992–93, 1993–94, 1994–95, 2001–02, 2002–03, 2011–12, 2012–13, 2014–15, 2015–16, 2016–17, 2019–20

 ถ้วย 
มาซิโดเนียนฟุตบอลคัพ
ชนะเลิศ (5): 1992–93, 1994–95, 1997–98, 1998–99, 2006–07
มาซิโดเนียนฟุตบอลซูเปอร์คัพ
ชนะเลิศ (2): 2013, 2015
ยูโกสลาฟคัพ
ชนะเลิศ (1): 1960–61
มาซิโดเนียนรีพับบลิกคัพ
ชนะเลิศ (12): 1955–56, 1965–66, 1966–67, 1967–68, 1968–69, 1969–70, 1970–71, 1971–72, 1972–73, 1979–80, 1980–81, 1992–93

 การแข่งขันระดับทวีปยุโรป 
การแข่งขันระดับทวีปยุโรปนัดแรกของสโมสร เกิดขึ้นในยูโรเปียนคัพวินเนอส์คัพ ฤดูกาล 1961–62 นัดที่พ่ายแพ้ต่อดันเฟิร์มไลน์แอธเลติก 0–5 ผู้เล่นที่ลงเล่นในรายการแข่งขันระดับทวีปมากที่สุดคือ มัวเรม เซกีร์ ซึ่งลงเล่นทั้งสิ้น 21 นัด ส่วนผู้ทำประตูสูงสุดคือ วันแดร์ ยิงได้ 13 ประตู ชัยชนะที่ยิ่งใหญ่ที่สุดในการแข่งขันระดับทวีปยุโรป เกิดขึ้นในยูฟ่าอินเตอร์โตโตคัพ 2004 นัดที่เอาชนะเอธนิกอสอัชนา ด้วยผล 5–1 ทั้งสองนัด ทำให้มีผลประตูรวม 10–2

วาร์ดาร์กลายเป็นสโมสรแรกจากมาซิโดเนียที่ผ่านเข้าไปเล่นในรอบแบ่งกลุ่มของรายการแข่งขันระดับทวีปยุโรป หลังจากที่เอาชนะเฟแนร์บาห์แชในยูฟ่ายูโรปาลีก ฤดูกาล 2017–18 รอบเพลย์ออฟ

 อ้างอิง 

 แหล่งข้อมูลอื่น 

 Official website 

หมวดหมู่:สโมสรฟุตบอลในประเทศมาซิโดเนียเหนือ
หมวดหมู่:สโมสรฟุตบอลในประเทศยูโกสลาเวีย
หมวดหมู่:สโมสรฟุตบอลที่ก่อตั้งในปี พ.ศ. 2490
หมวดหมู่:สกอเปีย